RCI วิ่งฉิวกว่า 6% นิวไฮในรอบ 5 เดือน โบรกฯแนะ “ซื้อ” เคาะเป้า 3 บ. ชูเทคนิคสวย
RCI วิ่งฉิวกว่า 6% นิวไฮในรอบ 5 เดือน โบรกฯแนะ "ซื้อ" เคาะเป้า 3 บ. ชูเทคนิคสวย โดย ณ เวลา 15.13 น. ราคาอยู่ที่ 2.70 บาท บวก 0.16 บาท หรือ 6.30% สูงสุดที่ 2.72 บาท ต่ำสุดที่ 2.52 บาท ด้วยมูลค่าซื้อขาย 57.55 ล้านบาท
20 มิ.ย. 2561

ผู้สื่อข่าวรายงานว่า หุ้นบริษัท โรแยล ซีรามิค อุตสาหกรรม จำกัด (มหาชน) หรือ RCI ณ เวลา 15.13 น. ราคาอยู่ที่ 2.70 บาท บวก 0.16 บาท หรือ 6.30% สูงสุดที่ 2.72 บาท ต่ำสุดที่ 2.52 บาท ด้วยมูลค่าซื้อขาย 57.55 ล้านบาท

โดยราคาหุ้นปรับตัวขึ้นทำจุดสูงสุดในรอบเกือบ 5 เดือน นับตั้งแต่ราคาหุ้นยืนที่ระดับ 2.73 บาท เมื่อวันที่ 17 ม.ค.61
ด้าน บล.ซีจีเอส-ซีไอเอ็มบี ระบุในบทวิเคราะห์ (20 มิ.ย.) แนะนำ “ซื้อ” RCI โดยมีแนวรับที่ 2.68 และ 2.60 เพื่อคาดหวังการปรับตัวเพิ่มขึ้นไปทดสอบแนวต้านที่ 2.90 และ 3.00 เป็นจุดขายทำกำไร STOP LOSS ถ้าราคาหุ้นปิดต่ำกว่า 2.58 ลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่ เพิ่มสูงขึ้น หลังจากปรับตัวลดลงลดลงจากแรงขายทำกำไรที่บริเวณแนวต้านของเส้นค่าเฉลี่ย 200 วัน ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลงต่อเนื่อง RSI ปรับตัวเพิ่มขึ้นเหนือระดับ 70
 